title: Εκτελεστικός κανονισμός (ΕΕ) 2017/186 της Επιτροπής, της 2ας Φεβρουαρίου 2017, για τον καθορισμό ειδικών όρων που πρέπει να εφαρμόζονται στις εισαγωγές στην Ένωση φορτίων από ορισμένες τρίτες χώρες λόγω μικροβιακής μόλυνσης και για την τροποποίηση του κανονισμού (ΕΚ) αριθ. 669/2009 (Κείμενο που παρουσιάζει ενδιαφέρον για τον ΕΟΧ )

text:
                  3.2.2017

                  EL

                  Επίσημη Εφημερίδα της Ευρωπαϊκής Ένωσης

                  L 29/24

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/186 ΤΗΣ ΕΠΙΤΡΟΠΉΣ
      της 2ας Φεβρουαρίου 2017
      για τον καθορισμό ειδικών όρων που πρέπει να εφαρμόζονται στις εισαγωγές στην Ένωση φορτίων από ορισμένες τρίτες χώρες λόγω μικροβιακής μόλυνσης και για την τροποποίηση του κανονισμού (ΕΚ) αριθ. 669/2009
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων, και ιδίως το άρθρο 53 παράγραφος 1 στοιχείο β) σημείο ii) (1),
      Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 15 παράγραφος 5,
      Εκτιμώντας τα ακόλουθα:

                  (1)

                  Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων ενωσιακών μέτρων έκτακτης ανάγκης για τα τρόφιμα που εισάγονται από τρίτη χώρα, ώστε να προστατεύονται η ανθρώπινη υγεία, η υγεία των ζώων και το περιβάλλον, όταν είναι προφανές ότι υπάρχει σοβαρός κίνδυνος ο οποίος δεν μπορεί να περιοριστεί ικανοποιητικά με τα μέτρα που λαμβάνονται μεμονωμένα από τα κράτη μέλη.

                  (2)

                  Το άρθρο 11 του κανονισμού (ΕΚ) αριθ. 178/2002 ορίζει ότι τα τρόφιμα που εισάγονται στην Ένωση με σκοπό τη διάθεσή τους στην αγορά εντός της Ένωσης πρέπει να συμμορφώνονται προς τις σχετικές απαιτήσεις της νομοθεσίας για τα τρόφιμα ή με όρους που η Ένωση αναγνωρίζει ως τουλάχιστον ισοδύναμους ή, όταν υπάρχει συγκεκριμένη συμφωνία μεταξύ της Ένωσης και της χώρας εξαγωγής, με τις απαιτήσεις που περιλαμβάνονται στην εν λόγω συμφωνία.

                  (3)

                  Ο κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (3) θεσπίζει γενικούς κανόνες για τους υπευθύνους επιχειρήσεων τροφίμων όσον αφορά την υγιεινή των τροφίμων.

                  (4)

                  Το άρθρο 11 του κανονισμού (ΕΚ) αριθ. 882/2004 ορίζει τις απαιτήσεις για τις μεθόδους δειγματοληψίας και ανάλυσης που χρησιμοποιούνται στο πλαίσιο επίσημων ελέγχων.

                  (5)

                  Το άρθρο 14 του κανονισμού (ΕΚ) αριθ. 178/2002 προβλέπει ότι τα μη ασφαλή τρόφιμα δεν πρέπει να διατίθενται στην αγορά. Σύμφωνα με τον κανονισμό (ΕΚ) αριθ. 882/2004, οι αρμόδιες αρχές οφείλουν να ελέγχουν τη συμμόρφωση των υπευθύνων επιχειρήσεων τροφίμων προς τη νομοθεσία της Ένωσης.

                  (6)

                  Ο κανονισμός (ΕΚ) αριθ. 669/2009 της Επιτροπής (4) θεσπίζει κανόνες σχετικά με το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης που απαριθμούνται στο παράρτημα I του εν λόγω κανονισμού.

                  (7)

                  Εδώ και πολλά έτη παρατηρείται υψηλή συχνότητα μη συμμόρφωσης όσον αφορά τη μικροβιακή ασφάλεια στους σπόρους σουσαμιού (σπόρους σησαμιού) και στα φύλλα betel (Piper betle L.) από την Ινδία. Ως εκ τούτου, το 2014 αποφασίστηκε αυξημένη συχνότητα επίσημων ελέγχων στις εισαγωγές των εν λόγω τροφίμων όσον αφορά την παρουσία σαλμονέλας (Salmonella spp). Ωστόσο, οι εν λόγω αυξημένοι έλεγχοι επιβεβαίωσαν την υψηλή συχνότητα μη συμμόρφωσης των τροφίμων αυτών προς τη μικροβιακή ασφάλεια λόγω της σαλμονέλας. Ως εκ τούτου, οι εισαγωγές των εν λόγω τροφίμων συνιστούν σοβαρό κίνδυνο για τη δημόσια υγεία στην Ένωση και, συνεπώς, είναι αναγκαίο να θεσπιστούν εν προκειμένω ενωσιακά μέτρα έκτακτης ανάγκης.

                  (8)

                  Απαιτούνται εγγυήσεις από τις αρμόδιες αρχές των χωρών εξαγωγής ότι τα τρόφιμα αυτά έχουν παραχθεί σύμφωνα με τις διατάξεις υγιεινής που θεσπίζονται στον κανονισμό (ΕΚ) αριθ. 852/2004 για την προστασία της ανθρώπινης υγείας στην Ένωση. Για να εξασφαλιστεί εναρμονισμένη εφαρμογή των ελέγχων των εισαγωγών σε ολόκληρη την Ένωση, όλα τα φορτία των εν λόγω τροφίμων θα πρέπει να συνοδεύονται από υγειονομικό πιστοποιητικό υπογεγραμμένο από τις αρμόδιες αρχές των χωρών εξαγωγής, καθώς και από τα αποτελέσματα των αναλυτικών δοκιμών που εξασφαλίζουν ότι έχουν υποβληθεί σε δειγματοληψία και ανάλυση με ικανοποιητικά αποτελέσματα όσον αφορά την παρουσία παθογόνων μικροοργανισμών.

                  (9)

                  Το άρθρο 6 του κανονισμού (ΕΚ) αριθ. 669/2009 ορίζει ότι οι υπεύθυνοι επιχειρήσεων τροφίμων που είναι αρμόδιοι για τα φορτία πρέπει να διαβιβάζουν εκ των προτέρων πληροφορίες σχετικά με την άφιξη και τη φύση των εν λόγω φορτίων στο καθορισμένο σημείο εισόδου (ΚΣΕ).

                  (10)

                  Το άρθρο 8 του κανονισμού (ΕΚ) αριθ. 669/2009 ορίζει, όσον αφορά το αυξημένο επίπεδο των επίσημων ελέγχων, ότι οι εν λόγω έλεγχοι πρέπει να περιλαμβάνουν ελέγχους εγγράφων, ελέγχους ταυτότητας και φυσικούς ελέγχους. Οι έλεγχοι εγγράφων πρέπει να πραγματοποιούνται χωρίς αδικαιολόγητη καθυστέρηση για όλα τα φορτία εντός δύο εργάσιμων ημερών από την άφιξη στο ΚΣΕ, ενώ οι έλεγχοι ταυτότητας και οι φυσικοί έλεγχοι, συμπεριλαμβανομένης εργαστηριακής ανάλυσης, πρέπει να πραγματοποιούνται με τη συχνότητα που αναφέρεται στο παράρτημα I του εν λόγω κανονισμού.

                  (11)

                  Για να εξασφαλιστεί η αποτελεσματική οργάνωση και εναρμόνιση των ελέγχων των εισαγωγών σε επίπεδο Ένωσης όσον αφορά την παρουσία παθογόνων μικροοργανισμών σε ορισμένα τρόφιμα από ορισμένες τρίτες χώρες, θα πρέπει να θεσπιστούν συγκεκριμένοι όροι εισαγωγής για τα εν λόγω τρόφιμα. Για λόγους νομικής σαφήνειας, είναι σκόπιμο να συγκεντρωθούν όλα τα τρόφιμα από τρίτες χώρες που υπόκεινται σε ειδικούς όρους λόγω μικροβιακών κινδύνων σε έναν κανονισμό. Ως εκ τούτου, οι διατάξεις σχετικά με τα φύλλα betel από την Ινδία που θεσπίζονται στον εκτελεστικό κανονισμό (ΕΕ) 2016/166 της Επιτροπής (5) θα πρέπει να ενσωματωθούν στον παρόντα κανονισμό και ο κανονισμός (ΕΚ) αριθ. 669/2009 θα πρέπει να τροποποιηθεί αναλόγως.

                  (12)

                  Ο εκτελεστικός κανονισμός (ΕΕ) 2016/166 θα πρέπει να καταργηθεί και ταυτόχρονα να αντικατασταθεί από έναν γενικότερο κανονισμό που να θεσπίζει τις διατάξεις όσον αφορά τις εισαγωγές ορισμένων τροφίμων από ορισμένες τρίτες χώρες λόγω μικροβιακής μόλυνσης.

                  (13)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Αντικείμενο και πεδίο εφαρμογής
      Ο παρών κανονισμός εφαρμόζεται στην εισαγωγή των τροφίμων που απαριθμούνται στο παράρτημα I.
      Άρθρο 2
      Ορισμοί
      Για τους σκοπούς του παρόντος κανονισμού, ισχύουν οι ορισμοί που προβλέπονται στα άρθρα 2 και 3 του κανονισμού (ΕΚ) αριθ. 178/2002, στο άρθρο 2 του κανονισμού (ΕΚ) αριθ. 882/2004 και στο άρθρο 3 του κανονισμού (ΕΚ) αριθ. 669/2009.
      Άρθρο 3
      Εισαγωγή στην Ένωση
      Ο υπεύθυνος επιχείρησης τροφίμων εξασφαλίζει ότι:

                  α)

                  Τα φορτία τροφίμων που αναφέρονται στο παράρτημα I («τρόφιμα») μπορούν να εισάγονται στην Ένωση μόνο σύμφωνα με τις διαδικασίες που ορίζει ο παρών κανονισμός.

                  β)

                  Τα φορτία τροφίμων επιτρέπεται να εισάγονται στην Ένωση μόνο μέσω του καθορισμένου σημείου εισόδου («ΚΣΕ»).

            Άρθρο 4
      Αποτελέσματα δειγματοληψίας και ανάλυσης που συνοδεύουν το φορτίο
      1.   Κάθε φορτίο τροφίμων συνοδεύεται από τα αποτελέσματα της δειγματοληψίας και της ανάλυσης που διενεργήθηκαν από την αρμόδια αρχή της τρίτης χώρας αποστολής, τα οποία επαληθεύουν την απουσία των κινδύνων που καθορίζονται στο παράρτημα I.
      2.   Η δειγματοληψία και η ανάλυση που αναφέρονται στην παράγραφο 1 διενεργούνται σύμφωνα με το κεφάλαιο III «Δειγματοληψία και ανάλυση» στον τίτλο II του κανονισμού (ΕΚ) αριθ. 882/2004. Ειδικότερα, η δειγματοληψία διενεργείται σύμφωνα με τα σχετικά πρότυπα του ISO (Διεθνής Οργανισμός Τυποποίησης) και τις κατευθυντήριες γραμμές του Codex Alimentarius που χρησιμοποιούνται ως σημείο αναφοράς, η δε ανάλυση για τη σαλμονέλα διενεργείται σύμφωνα με τη μέθοδο αναφοράς EN/ISO 6579 (η τελευταία επικαιροποιημένη έκδοση της μεθόδου ανίχνευσης) ή με μέθοδο που έχει επικυρωθεί σε σχέση με τη μέθοδο αυτή, σύμφωνα με το πρωτόκολλο που ορίζεται στο πρότυπο EN/ISO 16140 ή άλλα διεθνώς αποδεκτά παρόμοια πρωτόκολλα.
      Άρθρο 5
      Υγειονομικό πιστοποιητικό
      1.   Τα φορτία των τροφίμων που απαριθμούνται στο παράρτημα I συνοδεύονται από υγειονομικό πιστοποιητικό σύμφωνα με το υπόδειγμα που παρατίθεται στο παράρτημα III.
      2.   Το υγειονομικό πιστοποιητικό υπογράφεται και σφραγίζεται από εξουσιοδοτημένο εκπρόσωπο της αρμόδιας αρχής της τρίτης χώρας αποστολής.
      3.   Το υγειονομικό πιστοποιητικό και τα συνημμένα σε αυτό έγγραφα συντάσσονται στην επίσημη γλώσσα ή σε μία από τις επίσημες γλώσσες του κράτους μέλους στο οποίο βρίσκεται το ΚΣΕ. Ωστόσο, το κράτος μέλος του ΚΣΕ μπορεί να αποδέχεται τα υγειονομικά πιστοποιητικά που έχουν συνταχθεί σε άλλη επίσημη γλώσσα της Ένωσης.
      4.   Το υγειονομικό πιστοποιητικό ισχύει για τέσσερις μήνες από την ημερομηνία έκδοσης, αλλά όχι πέραν των έξι μηνών από την ημερομηνία της τελευταίας μικροβιολογικής εργαστηριακής ανάλυσης.
      Άρθρο 6
      Ταυτοποίηση
      Κάθε φορτίο τροφίμων ταυτοποιείται με κωδικό ταυτοποίησης (κωδικό φορτίου) που αντιστοιχεί στον κωδικό ταυτοποίησης ο οποίος αναφέρεται στα αποτελέσματα της δειγματοληψίας και της ανάλυσης που αναφέρονται στο άρθρο 4 και στο υγειονομικό πιστοποιητικό που αναφέρεται στο άρθρο 5. Κάθε χωριστός σάκος ή άλλη μορφή συσκευασίας του φορτίου ταυτοποιείται με τον εν λόγω κωδικό ταυτοποίησης.
      Άρθρο 7
      Προηγούμενη κοινοποίηση των φορτίων
      1.   Οι υπεύθυνοι επιχειρήσεων τροφίμων ή οι εκπρόσωποί τους κοινοποιούν εκ των προτέρων στην αρμόδια αρχή του ΚΣΕ την κατ' εκτίμηση ημερομηνία και ώρα πραγματικής άφιξης των φορτίων τροφίμων, καθώς και τη φύση των εν λόγω φορτίων.
      2.   Για τον σκοπό της εκ των προτέρων κοινοποίησης, οι υπεύθυνοι επιχειρήσεων τροφίμων ή οι εκπρόσωποί τους συμπληρώνουν το μέρος I του κοινού εγγράφου εισόδου (ΚΕΕ) και διαβιβάζουν το έγγραφο αυτό στην αρμόδια αρχή του ΚΣΕ τουλάχιστον μία εργάσιμη ημέρα πριν από την πραγματική άφιξη του φορτίου.
      3.   Για τη συμπλήρωση του ΚΕΕ, οι υπεύθυνοι επιχειρήσεων τροφίμων ή οι εκπρόσωποί τους λαμβάνουν υπόψη τις επεξηγηματικές σημειώσεις για το ΚΕΕ που ορίζονται στο παράρτημα II του κανονισμού (ΕΚ) αριθ. 669/2009.
      4.   Τα ΚΕΕ συντάσσονται στην επίσημη γλώσσα ή σε μία από τις επίσημες γλώσσες του κράτους μέλους στο οποίο βρίσκεται το ΚΣΕ. Ωστόσο, ένα κράτος μέλος του ΚΣΕ μπορεί να αποδέχεται τα κοινά έγγραφα εισόδου που έχουν συνταχθεί σε άλλη επίσημη γλώσσα της Ένωσης.
      Άρθρο 8
      Επίσημοι έλεγχοι
      1.   Η αρμόδια αρχή στο ΚΣΕ ελέγχει τα έγγραφα για κάθε φορτίο τροφίμων, ώστε να επιβεβαιώσει τη συμμόρφωση προς τις απαιτήσεις των άρθρων 4 και 5.
      2.   Οι έλεγχοι ταυτότητας και οι φυσικοί έλεγχοι στα τρόφιμα πραγματοποιούνται σύμφωνα με τα άρθρα 8, 9 και 19 του κανονισμού (ΕΚ) αριθ. 669/2009 με τη συχνότητα που ορίζεται στο παράρτημα II του παρόντος κανονισμού.
      3.   Αν ένα φορτίο τροφίμων δεν συνοδεύεται από τα αποτελέσματα της δειγματοληψίας και της ανάλυσης που αναφέρονται στο άρθρο 4 και από το υγειονομικό πιστοποιητικό που αναφέρεται στο άρθρο 5 ή αν τα εν λόγω αποτελέσματα ή το εν λόγω υγειονομικό πιστοποιητικό δεν συμμορφώνονται προς τις απαιτήσεις που ορίζονται στον παρόντα κανονισμό, το φορτίο δεν εισάγεται στην Ένωση και επαναποστέλλεται στην τρίτη χώρα καταγωγής ή καταστρέφεται.
      4.   Μετά την ολοκλήρωση των ελέγχων ταυτότητας και των φυσικών ελέγχων, οι αρμόδιες αρχές:

                  α)

                  συμπληρώνουν τις σχετικές εγγραφές στο μέρος II του ΚΕΕ·

                  β)

                  επισυνάπτουν τα αποτελέσματα της δειγματοληψίας και της ανάλυσης που έχουν διενεργηθεί σύμφωνα με την παράγραφο 2 του παρόντος άρθρου·

                  γ)

                  παρέχουν και συμπληρώνουν επί του ΚΕΕ τον αριθμό αναφοράς του ΚΕΕ·

                  δ)

                  σφραγίζουν και υπογράφουν το πρωτότυπο ΚΕΕ·

                  ε)

                  δημιουργούν και τηρούν αντίγραφο του υπογεγραμμένου και σφραγισμένου ΚΕΕ.

            5.   Το πρωτότυπο ΚΕΕ και το πρωτότυπο υγειονομικό πιστοποιητικό που αναφέρονται στο άρθρο 5 με τα συνοδευτικά αποτελέσματα της δειγματοληψίας και ανάλυσης που αναφέρονται στο άρθρο 4 συνοδεύουν το φορτίο κατά τη μεταφορά του, έως ότου τεθεί σε ελεύθερη κυκλοφορία. Σε περίπτωση έγκρισης της περαιτέρω μεταφοράς των φορτίων εν αναμονή των αποτελεσμάτων των φυσικών ελέγχων, εκδίδεται επικυρωμένο αντίγραφο του πρωτότυπου ΚΕΕ. Όταν δοθεί έγκριση, η αρμόδια αρχή του ΚΣΕ ενημερώνει την αρμόδια αρχή στον τόπο προορισμού και πραγματοποιούνται οι κατάλληλες ρυθμίσεις βάσει των οποίων εξασφαλίζεται ότι το φορτίο παραμένει υπό τον συνεχή έλεγχο των αρμόδιων αρχών και δεν είναι δυνατό να υποστεί κανενός είδους παραποίηση ενώ εκκρεμεί η έκδοση των αποτελεσμάτων του φυσικού ελέγχου.
      Άρθρο 9
      Χωρισμός φορτίου
      1.   Τα φορτία δεν χωρίζονται έως ότου ολοκληρωθούν όλοι οι έλεγχοι και συμπληρωθεί από τις αρμόδιες αρχές πλήρως το ΚΕΕ, όπως προβλέπεται στο άρθρο 8.
      2.   Σε περίπτωση μετέπειτα χωρισμού του φορτίου, κάθε μέρος του φορτίου συνοδεύεται κατά τη μεταφορά του και έως ότου τεθεί σε ελεύθερη κυκλοφορία από επικυρωμένο αντίγραφο του ΚΕΕ.
      Άρθρο 10
      Θέση σε ελεύθερη κυκλοφορία
      Η θέση των φορτίων τροφίμων που απαριθμούνται στο παράρτημα I σε ελεύθερη κυκλοφορία τελεί υπό την προϋπόθεση της προσκόμισης (σε φυσική ή ηλεκτρονική μορφή) από τους υπευθύνους επιχειρήσεων τροφίμων ή τους εκπροσώπους τους στις τελωνειακές αρχές ΚΕΕ που έχει συμπληρωθεί δεόντως από την αρμόδια αρχή του ΚΣΕ, μετά τη διεξαγωγή όλων των επίσημων ελέγχων και την κοινοποίηση των θετικών αποτελεσμάτων των φυσικών ελέγχων, εφόσον απαιτούνται τέτοιοι έλεγχοι. Οι τελωνειακές αρχές επιτρέπουν τη θέση του φορτίου σε ελεύθερη κυκλοφορία μόνο αν αναφέρεται ευνοϊκή απόφαση της αρμόδιας αρχής στο πλαίσιο ΙΙ.14 και υπάρχει σχετική υπογραφή στο πλαίσιο ΙΙ.21 του ΚΕΕ.
      Άρθρο 11
      Μη συμμόρφωση
      Αν από τους επίσημους ελέγχους προκύψει μη συμμόρφωση προς τον κανονισμό (ΕΚ) αριθ. 852/2004, η αρμόδια αρχή του ΚΣΕ συμπληρώνει το μέρος III του ΚΕΕ και λαμβάνει μέτρα, όπως προβλέπεται στις διατάξεις των άρθρων 19, 20 και 21 του κανονισμού (ΕΚ) αριθ. 882/2004.
      Άρθρο 12
      Εκθέσεις
      Τα κράτη μέλη υποβάλλουν στην Επιτροπή έκθεση με όλα τα αναλυτικά αποτελέσματα των ελέγχων σχετικά με τα φορτία τροφίμων που πραγματοποιήθηκαν σύμφωνα με το άρθρο 8 του παρόντος κανονισμού.
      Η εν λόγω έκθεση καλύπτει περίοδο έξι μηνών και υποβάλλεται δύο φορές το έτος, έως το τέλος του μήνα που έπεται κάθε εξαμήνου.
      Η έκθεση περιλαμβάνει τις ακόλουθες πληροφορίες:

                  α)

                  τον αριθμό των φορτίων που εισήχθησαν, συμπεριλαμβανομένων του μεγέθους από άποψη καθαρού βάρους και της χώρας καταγωγής κάθε φορτίου·

                  β)

                  τον αριθμό των φορτίων που υποβλήθηκαν σε δειγματοληψία για σκοπούς ανάλυσης·

                  γ)

                  τα αποτελέσματα των ελέγχων ταυτότητας και των φυσικών ελέγχων που αναφέρονται στο άρθρο 8 παράγραφος 2.

            Άρθρο 13
      Δαπάνες
      Όλες οι δαπάνες που προκύπτουν από τους επίσημους ελέγχους που προβλέπονται στο άρθρο 8, συμπεριλαμβανομένης της δειγματοληψίας, της ανάλυσης, της αποθήκευσης και κάθε μέτρου που λαμβάνεται σε περίπτωση μη συμμόρφωσης όπως αναφέρεται στο άρθρο 11, βαρύνουν τους υπευθύνους των επιχειρήσεων τροφίμων.
      Άρθρο 14
      Μεταβατικά μέτρα
      Τα κράτη μέλη επιτρέπουν την εισαγωγή φορτίων τροφίμων τα οποία εξήλθαν από την τρίτη χώρα αποστολής πριν από την ημερομηνία έναρξης ισχύος του παρόντος κανονισμού χωρίς να συνοδεύονται από το υγειονομικό πιστοποιητικό που προβλέπεται στο άρθρο 5 και από τα αποτελέσματα της δειγματοληψίας και της ανάλυσης που προβλέπονται στο άρθρο 4.
      Άρθρο 15
      Κατάργηση
      Ο εκτελεστικός κανονισμός (ΕΕ) αριθ. 2016/166 καταργείται.
      Άρθρο 16
      Τροποποίηση του κανονισμού (ΕΚ) αριθ. 669/2009
      Ο κανονισμός (ΕΚ) αριθ. 669/2009 τροποποιείται σύμφωνα με το παράρτημα IV του παρόντος κανονισμού.
      Άρθρο 17
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 2 Φεβρουαρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 31 της 1.2.2002, σ. 1.

         (2)  ΕΕ L 165 της 30.4.2004, σ. 1.

         (3)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).

         (4)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).

         (5)  Εκτελεστικός κανονισμός (EE) 2016/166 της Επιτροπής, της 8ης Φεβρουαρίου 2016, για τον καθορισμό ειδικών όρων που εφαρμόζονται στις εισαγωγές τροφίμων που περιέχουν ή αποτελούνται από φύλλα betel («Piper betle») από την Ινδία και για την τροποποίηση του κανονισμού (ΕΚ) αριθ. 669/2009 (ΕΕ L 32 της 9.2.2016, σ. 143).

         ΠΑΡΑΡΤΗΜΑ I

            Κατάλογος των τροφίμων που αναφέρονται στο άρθρο 1

                     Τρόφιμα
                     (προβλεπόμενη χρήση)

                     Κωδικός ΣΟ (1)

                     Υποδιαίρεση TARIC

                     Χώρα καταγωγής

                     Κίνδυνος

                     Σπόροι σουσαμιού (σπόροι σησαμιού)

                           (Τρόφιμα — νωπά ή διατηρημένα σε απλή ψύξη)

                     1207 40 90

                     Ινδία (IN)

                        Σαλμονέλα

                     Φύλλα betel (Piper betle L.)

                           (Τρόφιμα)

                     ex 1404 90 00

                     10

                     Ινδία (IN)

                        Σαλμονέλα

            (1)  Στην περίπτωση που από το σύνολο των υπαγόμενων σε κάποιον κωδικό ΣΟ προϊόντων ορισμένα μόνο απαιτείται να υποβληθούν σε ελέγχους και δεν υπάρχει ειδική υποδιαίρεση υπό τον κωδικό αυτόν, ο κωδικός ΣΟ φέρει τη σήμανση «ex».

         ΠΑΡΑΡΤΗΜΑ II

            Συχνότητα των ελέγχων ταυτότητας και των φυσικών ελέγχων για τα τρόφιμα που αναφέρονται στο άρθρο 1 στο καθορισμένο σημείο εισόδου (ΚΣΕ) σύμφωνα με το άρθρο 8 παράγραφος 2

                     Τρόφιμα
                     (προβλεπόμενη χρήση)

                     Κωδικός ΣΟ (1)

                     Υποδιαίρεση TARIC

                     Χώρα καταγωγής

                     Κίνδυνος

                     Συχνότητα φυσικών ελέγχων και ελέγχων ταυτότητας (%)

                     Σπόροι σουσαμιού (σπόροι σησαμιού)

                           (Τρόφιμα — νωπά ή διατηρημένα σε απλή ψύξη)

                     1207 40 90

                     Ινδία (IN)

                        Σαλμονέλα
                         (2)

                     20

                     Φύλλα betel (Piper betle L.)

                           (Τρόφιμα)

                     ex 1404 90 00

                     10

                     Ινδία (IN)

                        Σαλμονέλα
                         (2)

                     10

            (1)  Στην περίπτωση που από το σύνολο των υπαγόμενων σε κάποιον κωδικό ΣΟ προϊόντων ορισμένα μόνο απαιτείται να υποβληθούν σε ελέγχους και δεν υπάρχει ειδική υποδιαίρεση υπό τον κωδικό αυτόν, ο κωδικός ΣΟ φέρει τη σήμανση «ex».

            (2)  Μέθοδος αναφοράς EN/ISO 6579 (η τελευταία επικαιροποιημένη έκδοση της μεθόδου ανίχνευσης) ή μέθοδος που έχει επικυρωθεί σε σχέση με τη μέθοδο αυτή σύμφωνα με το πρωτόκολλο που ορίζεται στο πρότυπο EN/ISO 16140 ή άλλα διεθνώς αποδεκτά παρόμοια πρωτόκολλα.

         ΠΑΡΑΡΤΗΜΑ III

            Υγειονομικό πιστοποιητικό για την εισαγωγή σπόρων σουσαμιού και φύλλων betel από την Ινδία στην Ευρωπαϊκή Ένωση

         Κείμενο της εικόνας

            ΧΩΡΑ:
            Υγειονομικό πιστοποιητικό για την ΕΕ
            Μέρος I: Στοιχεία του αποστελλόμενου φορτίου
            I.1. Αποστολέας
            Ονομασία
            Διεύθυνση
            Χώρα
            Τηλ.
            I.2. Αριθμός αναφοράς πιστοποιητικού
            I.2.α.
            I.3. Αρμόδια κεντρική αρχή
            I.4. Αρμόδια τοπική αρχή
            I. 5. Παραλήπτης
            Ονομασία
            Διεύθυνση
            Χώρα
            Τηλ.
            I.6.
            I.7. Χώρα καταγωγής
            Κωδικός ISO
            I.8. Περιοχή καταγωγής
            Κωδικός
            I.9. Χώρα προορισμού
            Κωδικός ISO
            I.10.
            I.11. Τόπος καταγωγής
            Ονομασία
            Διεύθυνση
            I.12.
            I.13. Τόπος φόρτωσης
            Διεύθυνση
            I.14. Ημερομηνία αναχώρησης Ώρα αναχώρησης
            I.15. Μέσο μεταφοράς
            Αεροπλάνο Πλοίο Σιδηροδρομικό βαγόνι
            Οδικό όχημα Άλλο
            Στοιχεία ταυτοποίησης:
            Έγγραφο:
            I.16. ΚΣΕ εισόδου στην ΕΕ
            I.17. Αριθμός(-οί) CITES
            I.18. I.18. Περιγραφή του εμπορεύματος
            I.19. Κωδικός εμπορεύματος (κωδικός ΕΣ)
            I.20. Ποσότητα

         Κείμενο της εικόνας

            I.21.
            I.22. Αριθμός μονάδων συσκευασίας
            I.23. Αριθμός σφραγίδας/εμπορευματοκιβωτίου
            I.24.
            I.25. Πιστοποιημένα εμπορεύματα:
            Κατανάλωση από τον άνθρωπο
            I.26.
            I.27. Για εισαγωγή ή είσοδο στην ΕΕ
            I.28. Ταυτοποίηση του εμπορεύματος
            Ονομασία του προϊόντος
            Είδος συσκευασίας
            Αριθμός μονάδων συσκευασίας
            Καθαρό βάρος

         Κείμενο της εικόνας

            ΧΩΡΑ:
            Μέρος II: Πιστοποίηση
            II. Υγειονομικές πληροφορίες
            II.α. Αριθμός αναφοράς πιστοποιητικού
            II.β.
            II.1. Υγειονομική βεβαίωση
            Ο υπογεγραμμένος εξουσιοδοτημένος εκπρόσωπος της αρμόδιας αρχής βεβαιώνω ότι γνωρίζω τις σχετικές διατάξεις των κανονισμών (ΕΚ) αριθ. 852/2004 και (ΕΚ) αριθ. 882/2004 και πιστοποιώ ότι:
            II.1.1. τα τρόφιμα του φορτίου που περιγράφεται στο μέρος I έχουν παραχθεί υπό συνθήκες που συμμορφώνονται προς τον κανονισμό (ΕΚ) αριθ. 852/2004·
            II.1.2. Από το παρόν φορτίο, η δειγματοληψία και η ανάλυση διενεργήθηκαν σύμφωνα με το άρθρο 4 του εκτελεστικού κανονισμού (ΕΕ) 2017/186 στις (ημερομηνία), και διενεργήθηκε μικροβιολογική εργαστηριακή ανάλυση στις
            (ημερομηνία) στο (ονομασία του εργαστηρίου).
            Επισυνάπτοντα οι λεπτομέρειες της δειγματοληψίας, οι μέθοδοι ανάλυσης που χρησιμοποιήθηκαν και όλα τα αποτελέσματα, τα οποία καταδεικνύουν απουσία σαλμονέλας σε 25 γραμμάρια.
            Σημειώσεις:
            Το παρόν υγειονομικό πιστοποιητικό έχει διάρκεια ισχύος 4 μηνών από την ημερομηνία έκδοσής του.
            Μέρος I: Πλαίσιο I.19: Να χρησιμοποιηθεί ο κατάλληλος κωδικός του Εναρμονισμένου Συστήματος (ΕΣ) του Παγκόσμιου Οργανισμού Τελωνείων: 1404 90 00 για τα φύλλα betel (Piper betle L.) και 1207 40 90 για τους σπόρους σουσαμιού (σπόρους σησαμιού)
            Εξουσιοδοτημένος εκπρόσωπος της αρμόδιας αρχής
            Ονοματεπώνυμο (με κεφαλαία): Ιδιότητα και τίτλος:
            Ημερομηνία: Υπογραφή:
            Σφραγίδα:

         ΠΑΡΑΡΤΗΜΑ IV
         Στο παράρτημα I του κανονισμού (ΕΚ) αριθ. 669/2009 διαγράφεται η ακόλουθη εγγραφή:

                        «Σπόροι σησαμιού

                              (Τρόφιμα — νωπά ή διατηρημένα σε απλή ψύξη)

                        1207 40 90

                        Ινδία (IN)

                           Σαλμονέλα (12)

                        20»


title: Εκτελεστικός κανονισμός (ΕΕ) αριθ. 112/2014 της Επιτροπής, της 4ης Φεβρουαρίου 2014 , σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               7.2.2014

               EL

               Επίσημη Εφημερίδα της Ευρωπαϊκής Ένωσης

               L 38/18

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 112/2014 ΤΗΣ ΕΠΙΤΡΟΠΉΣ

   της 4ης Φεβρουαρίου 2014
   σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της συνδυασμένης ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογήν των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.

               (4)

               Είναι σκόπιμο να μπορούν, για ορισμένο χρονικό διάστημα, οι δεσμευτικές δασμολογικές πληροφορίες που εκδίδονται στο πλαίσιο των εν λόγω εμπορευμάτων από τον παρόντα κανονισμό και οι οποίες δεν είναι σύμφωνες με τον παρόντα κανονισμό, να συνεχίσουν να αποτελούν αντικείμενο επίκλησης από τον κάτοχό τους, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 του Συμβουλίου (2). Η διάρκεια της εν λόγω προθεσμίας πρέπει να είναι τρίμηνη.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα.
   Άρθρο 2
   Δεσμευτικές δασμολογικές πληροφορίες που δεν συμμορφώνονται με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Φεβρουαρίου 2014.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302 της 19.10.1992, σ. 1).

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Έγχρωμη οθόνη απεικόνισης τεχνολογίας υγρών κρυστάλλων (LCD), με διαγώνιο οθόνης περίπου 75 cm (30 ίντσες) και διαστάσεις περίπου 71 × 45 × 11 cm με:

                              —

                              εγγενή ανάλυση 1 280 × 768 εικονοστοιχείων,

                              —

                              υποστηριζόμενες αναλύσεις 640 × 480, 800 × 600, 1 024 × 768 και 1 280 × 768 εικονοστοιχείων,

                              —

                              υποστήριξη τηλεοπτικών προτύπων: NTSC, PAL και SECAM,

                              —

                              υποστηριζόμενες λειτουργίες βίντεο: 480i, 480p, 576i, 576p, 720p και 1 080i,

                              —

                              λόγος διαστάσεων οθόνης 15:9,

                              —

                              μέγεθος εικονοστοιχείου 0,5025 mm,

                              —

                              χρόνο απόκρισης 25 ms,

                              —

                              φωτεινότητα 450 cd/m2,

                              —

                              λόγο αντιθέσεως 350 × 1,

                              —

                              οριζόντια και κατακόρυφη γωνία θέασης 170°,

                              —

                              δυνατότητα Picture-in Picture (PiP),

                              —

                              ενσωματωμένος ενισχυτής ήχου,

                              —

                              κομβία ενεργοποίησης και χειρισμού.

                        Η συσκευή είναι εφοδιασμένη με τις ακόλουθες διεπαφές:

                              —

                              ένα DVI-D,

                              —

                              ένα mini D-sub,

                              —

                              BNC (αναλογικό RGB),

                              —

                              σύνθετο ΠΑΑ (RCA) ή S-video,

                              —

                              στοιχείο BNC,

                              —

                              2 σύνολα στερεοφωνικά RCA και 1 μίνι στερεοφωνικό,

                              —

                              εξωτερικά υποστηρίγματα μεγαφώνων,

                              —

                              ένα RS-232 για την είσοδο ελέγχου.

                        Έχει σταθερή βάση, χωρίς μηχανισμό κλίσης και περιστροφής και παρουσιάζεται με τηλεχειριστήριο.
                  Η οθόνη δεν περιλαμβάνει δέκτη βιντεοφωνικών σημάτων ή άλλα ηλεκτρονικά στοιχεία για τη μετατροπή τηλεοπτικών σημάτων.
                  Η οθόνη διατίθεται για χρήση σε εφαρμογές απεικόνισης πληροφοριών, όπως σημεία ενημέρωσης κοινού σήμανση λιανικής, χρηματοοικονομικές συναλλαγές, αερολιμένες και εμπορικά εκθέματα. Για την εκτέλεση της λειτουργίας αυτής, η οθόνη είναι σε θέση να εμφανίζει σήματα από αυτόματες μηχανές επεξεργασίας πληροφοριών και άλλες πηγές video.

                  8528 59 31

                  Η κατάταξη διέπεται από τους γενικούς κανόνες 1 και 6 για την ερμηνεία της συνδυασμένης ονοματολογίας, και το κείμενο των κωδικών ΣΟ 8528, 8528 59 και 8528 59 31.
                  Λόγω των αντικειμενικών της χαρακτηριστικών, όπως το μέγεθος της οθόνης, η υποστήριξη τηλεοπτικών προτύπων και οι λειτουργίες βίντεο, η μη καταλληλότητα για παρατεταμένη κοντινή παρακολούθηση· η υψηλή φωτεινότητα, η παρουσία τηλεχειριστήριου, τα ακουστικά κυκλώματα με ενισχυτή, η λειτουργία PiP και η σταθερή βάση χωρίς μηχανισμούς κλίσης και περιστροφής, η οθόνη δεν θεωρείται ότι προορίζεται να χρησιμοποιηθεί αποκλειστικά ή κυρίως σε αυτόματες μηχανές επεξεργασίας πληροφοριών της κλάσης 8471. Συνεπώς, αποκλείεται η κατάταξη στον κωδικό ΣΟ 8528 51 00.
                  Δεδομένου ότι η συσκευή οθόνης έχει τη δυνατότητα να απεικονίζει σήματα από μια αυτόματη μηχανή επεξεργασίας πληροφοριών σε επίπεδο επαρκές για πρακτική χρήση με την αυτόματη μηχανή επεξεργασίας πληροφοριών, θεωρείται ότι έχει τη δυνατότητα να απεικονίζει σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας.
                  Η οθόνη πρέπει συνεπώς να καταταχθεί στον κωδικό ΣΟ 8528 59 31 ως επίπεδη οθόνη απεικόνιση που έχει τη δυνατότητα να απεικονίζει σήματα από μηχανές αυτόματης επεξεργασίας πληροφοριών, με αποδεκτό επίπεδο λειτουργικότητας και οθόνη τεχνολογίας υγρών κρυστάλλων.


title: Εκτελεστικός κανονισμός (ΕΕ) 2017/401 του Συμβουλίου, της 7ης Μαρτίου 2017, για την εφαρμογή του άρθρου 15 παράγραφος 3 του κανονισμού (ΕΕ) αριθ. 747/2014 σχετικά με περιοριστικά μέτρα λόγω της κατάστασης στο Σουδάν

text:
               9.3.2017

               EL

               Επίσημη Εφημερίδα της Ευρωπαϊκής Ένωσης

               L 63/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/401 ΤΟΥ ΣΥΜΒΟΥΛΊΟΥ
   της 7ης Μαρτίου 2017
   για την εφαρμογή του άρθρου 15 παράγραφος 3 του κανονισμού (ΕΕ) αριθ. 747/2014 σχετικά με περιοριστικά μέτρα λόγω της κατάστασης στο Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 747/2014 του Συμβουλίου, της 10ης Ιουλίου 2014, σχετικά με περιοριστικά μέτρα λόγω της κατάστασης στο Σουδάν και με την κατάργηση των κανονισμών (ΕΚ) αριθ. 131/2004 και (ΕΚ) αριθ. 1184/2005 (1), και ιδίως το άρθρο 15 παράγραφος 3,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 10 Ιουλίου 2014 το Συμβούλιο εξέδωσε τον κανονισμό (ΕΕ) αριθ. 747/2014.

               (2)

               Στις 12 Ιανουαρίου 2017, η Επιτροπή του Συμβουλίου Ασφαλείας των Ηνωμένων Εθνών, που συστάθηκε σύμφωνα με την απόφαση 1591 (2005) του Συμβουλίου Ασφαλείας των Ηνωμένων Εθνών, επικαιροποίησε τις πληροφορίες σχετικά με τέσσερα πρόσωπα που υπόκεινται σε περιοριστικά μέτρα.

               (3)

               Συνεπώς, το παράρτημα I του κανονισμού (ΕΕ) αριθ. 747/2014 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 747/2014 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαρτίου 2017.

            Για το Συμβούλιο

            Ο Πρόεδρος

         L. GRECH

      (1)  ΕΕ L 203 της 11.7.2014, σ. 1.

      ΠΑΡΑΡΤΗΜΑ
      Οι καταχωρίσεις για τα κατωτέρω πρόσωπα αντικαθίστανται από τις ακόλουθες καταχωρίσεις:

         «1.   ELHASSAN, Gaffar Mohamed

            Γνωστός ως: Gaffar Mohmed Elhassan

            Χαρακτηρισμός: Υποστράτηγος και Διοικητής των σουδανικών ενόπλων δυνάμεων (SAF) για τη Δυτική Στρατιωτική Περιοχή.

            Εθνικός αριθμός ταυτοποίησης: Αριθ. δελτίου ταυτότητας αποστράτου: 4302.

            Ημερομηνία γέννησης: 24 Ιουνίου 1952.

            Διεύθυνση: El Waha, Omdurman, Σουδάν.

            Ημερομηνία καταχώρισης στον κατάλογο του ΟΗΕ: 25 Απριλίου 2006.

            Άλλες πληροφορίες: Συνταξιούχος του σουδανικού στρατού. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5282254

            Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

         Η ομάδα εμπειρογνωμόνων αναφέρει ότι ο Υποστράτηγος Gaffar Mohammed Elhassan δήλωσε ότι κατά την περίοδο που υπήρξε Διοικητής της Δυτικής Στρατιωτικής Περιοχής είχε την άμεση επιχειρησιακή διοίκηση (και ιδίως την τακτική διοίκηση) όλων των τμημάτων των σουδανικών ενόπλων δυνάμεων στο Νταρφούρ. Ο Elhassan κατείχε τη θέση του Διοικητή της Δυτικής Στρατιωτικής Περιοχής από τον Νοέμβριο του 2004 (κατά προσέγγιση) έως τις αρχές του 2006. Σύμφωνα με τις πληροφορίες της ομάδας εμπειρογνωμόνων, ο Elhassan ευθύνεται για παραβάσεις της παραγράφου 7 της απόφασης 1591 του ΣΑΗΕ, καθώς υπό την ιδιότητά του ζήτησε (από το Χαρτούμ) και επέτρεψε (από τις 29 Μαρτίου 2005) τη μεταφορά στρατιωτικού εξοπλισμού στο Νταρφούρ χωρίς προηγούμενη έγκριση της Επιτροπής που έχει συσταθεί δυνάμει της απόφασης 1591. Ο ίδιος ο Elhassan παραδέχτηκε στην ομάδα εμπειρογνωμόνων ότι, μεταξύ της 29ης Μαρτίου 2005 και του Δεκεμβρίου του 2005, μεταφέρθηκαν στο Νταρφούρ από άλλες περιοχές του Σουδάν μηχανές αεροσκαφών και άλλος στρατιωτικός εξοπλισμός. Για παράδειγμα, ενημέρωσε την ομάδα ότι δύο μαχητικά ελικόπτερα Mi-24 μεταφέρθηκαν χωρίς άδεια στο Νταρφούρ μεταξύ 18ης και 21ης Σεπτεμβρίου 2005. Επιπλέον, υπάρχουν βάσιμοι λόγοι να πιστεύεται ότι ο ELHASSAN, υπό την ιδιότητα του Διοικητή της Δυτικής Στρατιωτικής Περιοχής, ήταν άμεσα υπεύθυνος για τις επιθετικές αεροπορικές επιχειρήσεις στην περιοχή γύρω από την πόλη Abu Hamra, στις 23-24 Ιουλίου 2005 και στην περιοχή Jebel Moon του Δυτικού Νταρφούρ στις 19 Νοεμβρίου 2005. Και στις δύο περιπτώσεις συμμετείχαν μαχητικά ελικόπτερα Mi-24, τα οποία, όπως αναφέρεται, άνοιξαν πυρ. Η ομάδα αναφέρει ότι ο ίδιος ο ELHASSAN δήλωσε ότι έδωσε την άδεια για εναέρια υποστήριξη και άλλες αεροπορικές επιχειρήσεις υπό την ιδιότητα του Διοικητή της Δυτικής Στρατιωτικής Περιοχής. (Βλέπε έκθεση της ομάδας εμπειρογνωμόνων, S/2006/65, παράγραφοι 266-269.) Με τις ενέργειες αυτές, ο Υποστράτηγος Gaffar Mohammed ELHASSAN παραβίασε τις σχετικές διατάξεις της απόφασης 1591 του ΣΑΗΕ και επομένως πληροί τα κριτήρια της επιτροπής για την επιβολή κυρώσεων.
         2.   ALNSIEM, Musa Hilal Abdalla

            Γνωστός και ως: α) (Sheikh) Musa Hilal, β) Abd Allah, γ) Abdallah, δ) AlNasim, ε) Al Nasim, στ) AlNaseem, ζ) Al Naseem, η) AlNasseem, θ) Al Nasseem.

            Χαρακτηρισμός: α) Μέλος της Εθνικής Συνέλευσης του Σουδάν·β) το 2008, διορίστηκε από τον Πρόεδρο του Σουδάν ως ειδικός σύμβουλος στο Υπουργείο Ομοσπονδιακών Υποθέσεων· γ) ανώτατος αρχηγός της φυλής Jalul στο Βόρειο Νταρφούρ.

            Ημερομηνία γέννησης: α) 1η Ιανουαρίου 1964 β) 1959.

            Τόπος γέννησης: Kutum

            Διεύθυνση: α) Kabkabiya, Σουδάν, β) Kutum, Σουδάν (Κατοικεί στην Kabkabiya και την πόλη του Kutum, Βόρειο Νταρφούρ. Έχει διαμείνει και στο Χαρτούμ.)

            Αριθ. διαβατηρίου: Διπλωματικό διαβατήριο αριθ. D014433, εκδοθέν στις 21 Φεβρουαρίου 2013 (Λήγει στις 21 Φεβρουαρίου 2015).

            Στοιχεία ταυτότητας: Πιστοποιητικό εθνικότητας αριθ.: A0680623.

            Ημερομηνία καταχώρισης στον κατάλογο του ΟΗΕ: 25 Απριλίου 2006.

            Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5795065

            Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

         Στην έκθεσή του, το Παρατηρητήριο για τα ανθρώπινα δικαιώματα αναφέρει ότι έχει στην κατοχή του σημείωμα, με ημερομηνία 13 Φεβρουαρίου 2004 και αποστολέα τοπική διοικητική αρχή του Βορείου Νταρφούρ, με το οποίο δίνεται εντολή στις “μονάδες ασφαλείας στην περιοχή” να “επιτρέψουν τη δράση μουτζαχεντίν και εθελοντών υπό τις διαταγές του Σεΐχη Musa HILAL στις περιοχές του [Βορείου Νταρφούρ] και να εξασφαλίσουν τις ζωτικές ανάγκες τους”. Στις 28 Σεπτεμβρίου 2005, 400 Άραβες πολιτοφύλακες επιτέθηκαν στα χωριά Aro Sharrow (περιλαμβανομένου του εκεί καταυλισμού εκτοπισμένων στο εσωτερικό ατόμων), Acho και Gozmena του Δυτικού Νταρφούρ. Επιπλέον, πιστεύουμε ότι ο Musa Hilal ήταν παρών κατά τη διάρκεια της επίθεσης στον καταυλισμό του Aro Sharrow. Δεδομένου ότι ο γιος του είχε σκοτωθεί κατά τη διάρκεια της επίθεσης του Σουδανικού Απελευθερωτικού Στρατού (SLA) στη Shareia, επρόκειτο για μια προσωπική βεντέτα. Υπάρχουν βάσιμοι λόγοι να πιστεύουμε ότι υπό την ιδιότητα του ανώτατου αρχηγού, ήταν άμεσα υπεύθυνος για αυτές τις ενέργειες καθώς και για παραβιάσεις του διεθνούς ανθρωπιστικού δικαίου και του δικαίου περί ανθρώπινων δικαιωμάτων και τη διάπραξη άλλου είδους φρικαλεοτήτων.
         3.   SHARIF, Adam Yacub

            Γνωστός και ως: α) Adam Yacub Shant, β) Adam Yacoub.

            Χαρακτηρισμός: Διοικητής του Σουδανικού Απελευθερωτικού Στρατού (SLA).

            Ημερομηνία γέννησης: περί το 1976.

            Ημερομηνία καταχώρισης στον κατάλογο του ΟΗΕ: 25 Απριλίου 2006.

            Άλλες πληροφορίες: Αναφέρεται ότι απεβίωσε στις 7 Ιουνίου 2012. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5283783

            Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

         Στρατιώτες του SLA υπό τη διοίκηση του Adam Yacub Shant παραβίασαν τη συμφωνία για την κατάπαυση του πυρός επιτιθέμενοι σε απόσπασμα του σουδανικού κυβερνητικού στρατού που συνόδευε αυτοκινητοπομπή κοντά στην Abu Hamra του Βορείου Νταρφούρ στις 23 Ιουλίου 2005 και σκοτώνοντας τρεις στρατιώτες. Μετά την επίθεση λεηλατήθηκαν κυβερνητικά όπλα και πυρομαχικά. Σύμφωνα με τις πληροφορίες της ομάδας εμπειρογνωμόνων, η επίθεση των στρατιωτών του SLA όντως συνέβη και ήταν σαφώς οργανωμένη και, ως εκ τούτου, πρέπει να ήταν προσχεδιασμένη. Επομένως, σύμφωνα με την ομάδα, εύλογα συμπεραίνεται ότι ο Shant, ως ο επίσημος Διοικητής του SLA στην περιοχή, πρέπει να είχε γνώση της επίθεσης και να την ενέκρινε, αν δεν τη διέταξε ο ίδιος. Ως εκ τούτου, έχει άμεση ευθύνη για την επίθεση και πληροί τα κριτήρια για την καταχώρισή του.
         4.   MAYU, Jibril Abdulkarim Ibrahim

            Γνωστός και ως: Στρατηγός Gibril Abdul Kareem Barey, “Tek”, Gabril Abdul Kareem Badri.

            Χαρακτηρισμός: Διοικητής επιχειρήσεων του Εθνικού Κινήματος Μεταρρύθμισης και Ανάπτυξης (NMRD).

            Ημερομηνία γέννησης:1η Ιανουαρίου 1967.

            Τόπος γέννησης: Nile District, El-Fasher, El-Fasher, Βόρειο Νταρφούρ.

            Εθνικότητα: Σουδανός εκ γενετής.

            Διεύθυνση: Tine, Σουδάν (Κάτοικος Tine, στη σουδανική πλευρά των συνόρων με το Τσαντ).

            Εθνικός αριθμός ταυτοποίησης: α) 192-3238459- 9, β): Πιστοποιητικό εθνικότητας εκ γενετής: 302581.

            Ημερομηνία καταχώρισης στον κατάλογο του ΟΗΕ:25 Απριλίου 2006.

            Άλλες πληροφορίες: Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5795071

            Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

         Ο Mayu ευθύνεται για την απαγωγή του προσωπικού της αποστολής της Αφρικανικής Ένωσης στο Σουδάν (AMIS) τον Οκτώβριο του 2005. Ο Mayu επιχειρεί ανοικτά να παρεμποδίσει την αποστολή AMIS μέσω του εκφοβισμού. Για παράδειγμα, τον Νοέμβριο του 2005 απείλησε με κατάρριψη ελικόπτερα της Αφρικανικής Ένωσης (ΑΕ) στην περιοχή Jebel Moon. Με τις ανωτέρω ενέργειες, ο Mayu έχει σαφώς παραβιάσει την απόφαση 1591 του ΣΑΗΕ καθώς αποτελεί απειλή για τη σταθερότητα του Νταρφούρ και, επομένως, πληροί τα κριτήρια της επιτροπής για την επιβολή κυρώσεων.»


title: Εκτελεστικός κανονισμός (ΕΕ) 2017/661 της Επιτροπής, της 6ης Απριλίου 2017, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

text:
               7.4.2017

               EL

               Επίσημη Εφημερίδα της Ευρωπαϊκής Ένωσης

               L 94/25

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/661 ΤΗΣ ΕΠΙΤΡΟΠΉΣ
   της 6ης Απριλίου 2017
   σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (1), και ιδίως το άρθρο 13 παράγραφος 1 στοιχεία β, γ, ε και ζ
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 329/2007 θέτει σε ισχύ τα μέτρα που προβλέπονται στην απόφαση (ΚΕΠΠΑ) 2016/849 του Συμβουλίου (2).

               (2)

               Το παράρτημα II του κανονισμού (ΕΚ) αριθ. 329/2007 θα πρέπει να επικαιροποιηθεί με τις τελευταίες πληροφορίες που παρέχονται από τα κράτη μέλη όσον αφορά τον προσδιορισμό των αρμόδιων αρχών.

               (3)

               Στις 30 Νοεμβρίου 2016, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 2321 (2016), η οποία προβλέπει νέα μέτρα κατά της Λαϊκής Δημοκρατίας της Κορέας, τα οποία περιλαμβάνουν απαγόρευση εισαγωγών χαλκού, νικελίου, αργύρου, ψευδαργύρου και αγαλμάτων, καθώς και απαγόρευση εξαγωγής ελικοπτέρων και σκαφών. Στις 27 Φεβρουαρίου 2017, το Συμβούλιο εξέδωσε τον κανονισμό (ΕΕ) 2017/330 (3) που τροποποίησε ανάλογα τον κανονισμό (ΕΚ) αριθ. 329/2007 με την προσθήκη των παραρτημάτων Ιη, ΙΙΙα και ΙΙΙβ. Ο χαλκός, το νικέλιο, ο άργυρος και ο ψευδάργυρος, τα αγάλματα, τα ελικόπτερα και τα σκάφη που θα συμπεριληφθούν στα εν λόγω παραρτήματα θα πρέπει πλέον να προσδιοριστούν, και θα πρέπει να τους αποδοθούν οι αντίστοιχοι κωδικοί της συνδυασμένης ονοματολογίας, όπως παρατίθενται στο παράρτημα I του κανονισμού (ΕΟΚ) αριθ. 2658/87 του Συμβουλίου (4).

               (4)

               Η απόφαση ΣΑΗΕ 2321 (2016) επίσης εξειδικεύει περαιτέρω τον κατάλογο των ειδών πολυτελείας, που υπόκεινται ήδη σε απαγόρευση εξαγωγής, ο οποίος παρατίθεται στο παράρτημα III του κανονισμού (ΕΚ) αριθ. 329/2007.

               (5)

               Στις 6 Απριλίου 2017 το Συμβούλιο αποφάσισε να προσθέσει τέσσερα φυσικά πρόσωπα στον κατάλογο των προσώπων και οντοτήτων που υπόκεινται σε περιοριστικά μέτρα.

               (6)

               Τα παραρτήματα Ιη, II, III, ΙΙΙα, ΙΙΙβ και V του κανονισμού (ΕΚ) αριθ. 329/2007 θα πρέπει, επομένως, να τροποποιηθούν αναλόγως,

               (7)

               Ο παρών κανονισμός πρέπει να τεθεί σε ισχύ αμέσως, ώστε να διασφαλισθεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 329/2007 τροποποιείται ως εξής:

               1)

               Το παράρτημα Ιη αντικαθίσταται από το κείμενο του παραρτήματος I του παρόντος κανονισμού.

               2)

               Το παράρτημα II αντικαθίσταται από το κείμενο του παραρτήματος II του παρόντος κανονισμού.

               3)

               Το παράρτημα III τροποποιείται σύμφωνα με το παράρτημα III του παρόντος κανονισμού.

               4)

               Το παράρτημα IIIα αντικαθίσταται από το κείμενο του παραρτήματος IV του παρόντος κανονισμού.

               5)

               Το παράρτημα IIIβ αντικαθίσταται από το κείμενο του παραρτήματος V του παρόντος κανονισμού.

               6)

               Το παράρτημα V τροποποιείται σύμφωνα με το παράρτημα VI του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Απριλίου 2017.

            Για την Επιτροπή,

            εξ ονόματος του Προέδρου,

            Αναπληρωτής Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 88 της 29.3.2007, σ. 1.

      (2)  Απόφαση (ΚΕΠΠΑ) 2016/849 του Συμβουλίου, της 27ης Μαΐου 2016, για την επιβολή περιοριστικών μέτρων κατά της Λαοκρατικής Δημοκρατίας της Κορέας και για την κατάργηση της απόφασης 2013/183/ΚΕΠΠΑ (ΕΕ L 141 της 28.5.2016, σ. 79).

      (3)  Κανονισμός (ΕΕ) 2017/330 του Συμβουλίου, της 27ης Φεβρουαρίου 2017, σχετικά με την τροποποίηση του κανονισμού (ΕΚ) αριθ. 329/2007 για την επιβολή περιοριστικών μέτρων κατά της Λαοκρατικής Δημοκρατίας της Κορέας (ΕΕ L 50 της 28.2.2017, σ. 1).

      (4)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).

      ΠΑΡΑΡΤΗΜΑ I
      «
            ΠΑΡΑΡΤΗΜΑ Iη
            Χαλκός, νικέλιο, άργυρος και ψευδάργυρος που αναφέρονται στο στοιχείο β) του άρθρου 2 παράγραφος 4 (1)

               Χαλκός

                        2603

                        Μεταλλεύματα χαλκού και τα εμπλουτισμένα απ' αυτά

                        74

                        Χαλκός και τεχνουργήματα από χαλκό

                        8536 90 95 30

                        Επαφές πιρτσινιών

                                    –

                                    από χαλκό

                                    –

                                    επιμεταλλωμένες με κράμα αργύρου-νικελίου AgNi10 ή με άργυρο που περιέχει κατά βάρος 11,2 % (± 1,0 %) οξείδιο του κασσίτερου και οξείδιο του ινδίου μαζί

                                    –

                                    με πάχος της επιμετάλλωσης ένδυσης 0,3 mm (– 0/+0,015 mm)

                        ex

                        8538 90 99

                        Χάλκινα μέρη που αναγνωρίζονται ότι προορίζονται αποκλειστικά ή κύρια για τις συσκευές των κλάσεων 8535 , 8536  ή 8537

                                    –

                                    Σύρματα για περιτύλιξη:

                        8544 11

                                    – –

                                    από χαλκό

                                    –

                                    Άλλοι χάλκινοι ηλεκτρικοί αγωγοί, για τάσεις που δεν υπερβαίνουν τα 1 000  V:

                        ex

                        8544 42

                                    – –

                                    Που έχουν εφοδιασθεί με τεμάχια σύνδεσης

                        ex

                        8544 49

                                    – –

                                    Άλλοι

                                    –

                                    Άλλοι ηλεκτρικοί αγωγοί, για τάσεις που υπερβαίνουν τα 1 000  V:

                        8544 60 10

                                    – –

                                    Με αγωγό από χαλκό

               Νικέλιο

                        2604

                        Μεταλλεύματα νικελίου και τα εμπλουτισμένα απ' αυτά

                        Σιδηροκράματα

                        7202 60

                                    –

                                    Σιδηρονικέλιο

                        Σύρματα από ανοξείδωτους χάλυβες:

                        7223 00 11

                                    – –

                                    Που περιέχουν κατά βάρος 28 % έως και 31 % νικέλιο και 20 % έως και 22 % χρώμιο

                        75

                        Νικέλιο και τεχνουργήματα από νικέλιο

                        8105 90 00 10

                        Ράβδοι ή σύρματα από κράμα κοβαλτίου με κατά βάρος περιεκτικότητα:

                                    —

                                    35 % (± 2 %) σε κοβάλτιο,

                                    —

                                    25 % (± 1 %) σε νικέλιο,

                                    —

                                    19 % (± 1 %) σε χρώμιο και

                                    —

                                    7 % (± 2 %) σε σίδηρο

                              που τηρούν τις προδιαγραφές υλικού AMS 5842, του τύπου που χρησιμοποιείται στην αεροδιαστημική

               Άργυρος

                        2616 10

                        Μεταλλεύματα αργύρου και τα εμπλουτισμένα απ' αυτά

               Ψευδάργυρος

                        2608

                        Μεταλλεύματα ψευδαργύρου και τα εμπλουτισμένα απ' αυτά

                        79

                        Ψευδάργυρος και τεχνουργήματα από ψευδάργυρο

                  »

         (1)  Οι κωδικοί της ονοματολογίας είναι οι κωδικοί που εφαρμόζονται στα συναφή προϊόντα στη συνδυασμένη ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου και όπως παρατίθεται στο παράρτημα Ι αυτού.

      ΠΑΡΑΡΤΗΜΑ II
      «
            ΠΑΡΑΡΤΗΜΑ ΙI
            Δικτυακοί τόποι με πληροφορίες σχετικά με τις αρμόδιες αρχές που αναφέρονται στα άρθρα 5, 7, 8, 10 και 15 και διεύθυνση για κοινοποιήσεις προς την Ευρωπαϊκή Επιτροπή:

                        ΒΕΛΓΙΟ
                        http://diplomatie.belgium.be/en/policy/policy_areas/peace_and_security/sanctions

                        ΒΟΥΛΓΑΡΙΑ
                        http://www.mfa.bg/en/pages/135/index.html

                        ΤΣΕΧΙΚΗ ΔΗΜΟΚΡΑΤΙΑ
                        http://www.mfcr.cz/mezinarodnisankce

                        ΔΑΝΙΑ
                        http://um.dk/da/Udenrigspolitik/folkeretten/sanktioner/

                        ΓΕΡΜΑΝΙΑ
                        http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

                        ΕΣΘΟΝΙΑ
                        http://www.vm.ee/est/kat_622/

                        ΙΡΛΑΝΔΙΑ
                        http://www.dfa.ie/home/index.aspx?id=28519

                        ΕΛΛΑΔΑ
                        http://www.mfa.gr/en/foreign-policy/global-issues/international-sanctions.html

                        ΙΣΠΑΝΙΑ
                        http://www.exteriores.gob.es/Portal/en/PoliticaExteriorCooperacion/GlobalizacionOportunidadesRiesgos/Paginas/SancionesInternacionales.aspx

                        ΓΑΛΛΙΑ
                        http://www.diplomatie.gouv.fr/fr/autorites-sanctions/

                        ΚΡΟΑΤΙΑ
                        http://www.mvep.hr/sankcije

                        ΙΤΑΛΙΑ
                        http://www.esteri.it/MAE/IT/Politica_Europea/Deroghe.htm

                        ΚΥΠΡΟΣ
                        http://www.mfa.gov.cy/sanctions

                        ΛΕΤΟΝΙΑ
                        http://www.mfa.gov.lv/en/security/4539

                        ΛΙΘΟΥΑΝΙΑ
                        http://www.urm.lt/sanctions

                        ΛΟΥΞΕΜΒΟΥΡΓΟ
                        http://www.mae.lu/sanctions

                        ΟΥΓΓΑΡΙΑ
                        http://www.kormany.hu/download/9/2a/f0000/EU%20szankci%C3%B3s%20t%C3%A1j%C3%A9koztat%C3%B3_20170214_final.pdf

                        ΜΑΛΤΑ
                        https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx

                        ΚΑΤΩ ΧΩΡΕΣ
                        https://www.rijksoverheid.nl/onderwerpen/internationale-sancties

                        ΑΥΣΤΡΙΑ
                        http://www.bmeia.gv.at/view.php3?f_id=12750&LNG=en&version=

                        ΠΟΛΩΝΙΑ
                        http://www.msz.gov.pl

                        ΠΟΡΤΟΓΑΛΙΑ
                        http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restritivas/medidas-restritivas.aspx

                        ΡΟΥΜΑΝΙΑ
                        http://www.mae.ro/node/1548

                        ΣΛΟΒΕΝΙΑ
                        http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/

                        ΣΛΟΒΑΚΙΑ
                        https://www.mzv.sk/europske_zalezitosti/europske_politiky-sankcie_eu

                        ΦΙΝΛΑΝΔΙΑ
                        http://formin.finland.fi/kvyhteistyo/pakotteet

                        ΣΟΥΗΔΙΑ
                        http://www.ud.se/sanktioner

                        ΗΝΩΜΕΝΟ ΒΑΣΙΛΕΙΟ
                        https://www.gov.uk/sanctions-embargoes-and-restrictions

                  Διεύθυνση για κοινοποιήσεις στην Ευρωπαϊκή Επιτροπή:

                        European Commission

                        Service for Foreign Policy Instruments (FPI)

                        EEAS 07/99

                        B-1049 Brussels

                        Belgium

                        Ηλεκτρονικό ταχυδρομείο: relex-sanctions@ec.europa.eu

                  »

      ΠΑΡΑΡΤΗΜΑ III
      Το παράρτημα III του κανονισμού (ΕΚ) αριθ. 329/2007 τροποποιείται ως εξής:

                  1.

                  «9. Χειροποίητοι τάπητες, τάπητες υφασμένοι στο χέρι και είδη επίστρωσης υφασμένα στο χέρι» αντικαθίσταται από «9. Τάπητες και είδη επίστρωσης, χειροποίητα ή μη, εκτιμώμενης αξίας άνω των 500 δολαρίων ΗΠΑ»

                  2.

                  «13. Επιτραπέζια σκεύη υψηλής ποιότητας από πορσελάνη, ψαμμίτη, φαγεντιανή γη ή απομίμηση πορσελάνης» αντικαθίσταται από «13. Επιτραπέζια σκεύη από πορσελάνη, ψαμμίτη, φαγεντιανή γη ή απομίμηση πορσελάνης, εκτιμώμενης αξίας άνω των 100 δολαρίων ΗΠΑ»

      ΠΑΡΑΡΤΗΜΑ IV
      «
            ΠΑΡΑΡΤΗΜΑ IIIα
            Τα αγάλματα που αναφέρονται στο άρθρο 4γ παράγραφος 1:

                        ex

                        4420 10

                        Αγάλματα και αγαλματάκια από ξύλο

                                    –

                                    Αγάλματα και αγαλματάκια από πέτρα

                        ex

                        6802 91

                                    – –

                                    Μάρμαρο, τραβερτίνη και αλάβαστρο

                        ex

                        6802 92

                                    – –

                                    Άλλες ασβεστούχες πέτρες

                        ex

                        6802 93

                                    – –

                                    Γρανίτης

                        ex

                        6802 99

                                    – –

                                    Άλλες πέτρες

                        ex

                        6809 90

                        Αγάλματα και αγαλματίδια από γύψο ή από συνθέσεις με βάση το γύψο

                        ex

                        6810 99

                        Αγάλματα και αγαλματίδια από τσιμέντο, από σκυρόδεμα ή από τεχνητή πέτρα, έστω και οπλισμένα

                        ex

                        6913

                        Αγάλματα και αγαλματίδια από κεραμευτική ύλη

                        Είδη χρυσοχοΐας ή αργυροχοΐας

                                    –

                                    Από πολύτιμα μέταλλα, έστω και επενδυμένα ή επιστρωμένα με πολύτιμα μέταλλα

                        ex

                        7114 11

                                    – –

                                    Αγαλματίδια από άργυρο, έστω και επενδυμένα ή επιστρωμένα με άλλα πολύτιμα μέταλλα

                        ex

                        7114 19

                                    – –

                                    Αγαλματίδια από άλλα πολύτιμα μέταλλα, έστω και επενδυμένα ή επιστρωμένα με πολύτιμα μέταλλα

                        ex

                        7114 20

                                    –

                                    Αγάλματα και αγαλματίδια από κοινά μέταλλα επιστρωμένα με πολύτιμα μέταλλα

                                    –

                                    Αγάλματα και αγαλματίδια από κοινά μέταλλα

                        ex

                        8306 21

                                    – –

                                    Αγάλματα και αγαλματίδια επάργυρα, επίχρυσα και επιπλατινωμένα

                        ex

                        8306 29

                                    – –

                                    Άλλα αγάλματα και αγαλματίδια

                        ex

                        9505

                        Αγάλματα και αγαλματίδια για γιορτές, καρναβάλι ή άλλες διασκεδάσεις

                        ex

                        9602

                        Αγαλματίδια από κατεργασμένες φυτικές ή ορυκτές ύλες για λάξευση

                        ex

                        9703

                        Έργα γλυπτικής, πρωτότυπα, από κάθε ύλη

                  »

      ΠΑΡΑΡΤΗΜΑ V
      «
            ΠΑΡΑΡΤΗΜΑ IIΙβ
            Τα ελικόπτερα και τα σκάφη που αναφέρονται στο άρθρο 4δ παράγραφος 1

               Ελικόπτερα

                        8802 11

                        Με βάρος χωρίς φορτίο που δεν υπερβαίνει τα 2 000  kg

                        8802 12

                        Με βάρος χωρίς φορτίο που υπερβαίνει τα 2 000  kg

               Σκάφη

                        8901

                        Επιβατικά πλοία, κρουαζιερόπλοια, οχηματαγωγά (φέρι-μποτ), φορτηγά, φορτηγίδες και παρόμοια πλοία για τη μεταφορά προσώπων ή εμπορευμάτων

                        8902

                        Αλιευτικά πλοία. Πλοία-εργοστάσια και άλλα πλοία για την επεξεργασία ή την κονσερβοποίηση των προϊόντων της αλιείας

                        8903

                        Θαλαμηγοί (γιοτ) και άλλα πλοία και πλοιάρια αναψυχής ή αθλητισμού. Πλοία με κουπιά και κανό

                        8904

                        Πλοία ρυμουλκά και πλοία προωθητικά

                        8906

                        Άλλα πλοία, στα οποία περιλαμβάνονται και τα πολεμικά πλοία και τα ναυαγοσωστικά πλοία, άλλα από εκείνα με κουπιά

                        8907 10

                        Σχεδίες φουσκωτές

                  »

      ΠΑΡΑΡΤΗΜΑ VI
      Προστίθενται οι ακόλουθες καταχωρίσεις στο παράρτημα V του κανονισμού (ΕΚ) αριθ. 329/2007, υπό τον τίτλο «Φυσικά πρόσωπα που αναφέρονται στο άρθρο 6 παράγραφος 2 στοιχείο α)»:

                  «33.

                  RI Myong Su

                  Ημερομηνία γέννησης: 1937
                  Τόπος γέννησης: Myongchon, North Hamgyong

                  Αντιπρόεδρος της κεντρικής στρατιωτικής επιτροπής του Κορεατικού Εργατικού Κόμματος και αρχηγός επιτελείου των Λαϊκών Ενόπλων Δυνάμεων. Υπό την ιδιότητά του αυτή, ο Ri Myong Su κατέχει κομβική θέση σε ζητήματα εθνικής άμυνας και είναι υπεύθυνος για τη στήριξη ή την προώθηση προγραμμάτων που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής της ΛΔΚ.

                  34

                  SO Hong Chan

                  Ημερομηνία γέννησης: 30.12.1957
                  Τόπος γέννησης: Kangwon
                  Αριθ. διαβατηρίου: PD836410105
                  Ημερομηνία λήξης διαβατηρίου: 27.11.2021

                  Πρώτος Αναπληρωτής Υπουργός των Λαϊκών Ενόπλων Δυνάμεων, μέλος της κεντρικής στρατιωτικής επιτροπής του Κορεατικού Εργατικού Κόμματος και στρατηγός των Λαϊκών Ενόπλων Δυνάμεων. Υπό την ιδιότητά του αυτή, ο So Hong Chan είναι υπεύθυνος για τη στήριξη ή την προώθηση προγραμμάτων που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής της ΛΔΚ.

                  35

                  WANG Chang Uk

                  Ημερομηνία γέννησης: 29.5.1960

                  Υπουργός Βιομηχανίας και Ατομικής Ενέργειας. Υπό την ιδιότητά του αυτή, ο Wang Chang Uk είναι υπεύθυνος για τη στήριξη ή την προώθηση προγραμμάτων που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής της ΛΔΚ.

                  36

                  JANG Chol

                  Ημερομηνία γέννησης: 31.3.1961
                  Τόπος γέννησης: Pyongyang
                  Αριθ. διαβατηρίου: 563310042

                  Πρόεδρος της Κρατικής Ακαδημίας Επιστημών, οργανισμού που έχει ως σκοπό την ανάπτυξη των τεχνολογικών και επιστημονικών ικανοτήτων της ΛΔΚ. Υπό την ιδιότητά του αυτή, ο Jang Chol κατέχει κομβική θέση στην ανάπτυξη των πυρηνικών δραστηριοτήτων της ΛΔΚ και είναι υπεύθυνος για τη στήριξη ή την προώθηση προγραμμάτων που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής της ΛΔΚ.»